《过锦石有感因赋》
明代·梁槚

怪石嶙峋刺碧空，东流砥柱仗洪功。标霞特立三千仞，带雾高淩四百峰。

鹤去苔生春冉冉，岚晴雨过日溶溶。是谁识取龙头瑞，不与人间肉眼同。

作者简介：梁槚，字乔楚。封川（今广东封开县）人。明神宗万历四十五年（一六一七）贡生，入北监。事见明方尚祖修、清胡璿续修康熙《封川县志》卷一七。